**LATVIJAS REPUBLIKAS MINISTRU KABINETS**

2016.gada \_\_\_.\_\_\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_, \_\_\_.§)

**Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai**

1. Apstiprināt Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai (turpmāk - Valdības rīcības plāns) (1.pielikums) un Ministru kabineta noteiktos prioritāros rīcības virzienus tautsaimniecības attīstībai (2.pielikums).
2. Iestādēm, plānojot un īstenojot Valdības rīcības plānā iekļautos pasākumus, ievērot attiecīgā gada likumos par valsts budžetu un par vidēja termiņa budžeta ietvaru paredzēto finansējuma apmēru.
3. Ministrijām, Valsts kancelejai, Korupcijas novēršanas un apkarošanas birojam un Sabiedrības integrācijas fondam (turpmāk – iestādes) atbilstoši kompetencei līdz 2016.gada 1.septembrim un turpmāk ik gadu līdz 1.janvārim un 1.jūlijam elektroniski (excel formātā) iesniegt Pārresoru koordinācijas centram pārskatu par Valdības rīcības plānā iekļauto pasākumu izpildi.
4. Iesniedzot šī rīkojuma 3.punktā minēto informāciju, iestādes norāda būtiskākās veiktās darbības pasākuma izpildes mērķa sasniegšanai. Ja pasākums, kuram iestājies izpildes termiņš, norādītajā termiņā izpildīts daļēji vai nav izpildīts, norāda iemeslus, kādēļ pasākums nav izpildīts. Ja pasākumam izpildes termiņš vēl nav iestājies, sniedz informāciju par pasākuma izpildes gaitu un veiktajām darbībām pasākuma mērķa sasniegšanai.
5. Atbildīgajām ministrijām atbilstoši 2.pielikumā noteiktajiem rīcības virzieniem izveidot un vadīt rīcības virziena koordinācijas darba grupu, iesaistot tajā arī valdības sociālos un sadarbības partnerus, un līdz 2016.gada 1.septembrim un turpmāk ik gadu līdz 1.janvārim un 1.jūlijam elektroniski iesniegt Pārresoru koordinācijas centram informāciju par sasniegto progresu attiecīgā rīcības virziena īstenošanā.
6. Pārresoru koordinācijas centram nodrošināt iestāžu iesniegtās informācijas par Valdības rīcības plāna un prioritāro rīcības virzienu tautsaimniecības attīstībai izpildes aktualizēšanu atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 42.punktam. Pārresoru koordinācijas centrs var pieprasīt iestādēm papildu informāciju par Valdības rīcības plānā iekļauto pasākumu izpildes gaitu.
7. Ministru prezidenta birojam sadarbībā ar Pārresoru koordinācijas centru, ja nepieciešams, organizēt sanāksmes ar iestādēm, lai izvērtētu Valdības rīcības plāna pasākumu izpildes gaitu, kā arī sasniegto progresu prioritāro valdības rīcības virzienu tautsaimniecības attīstībai īstenošanā, t.sk., sagatavojot šos jautājumus izskatīšanai Ministru prezidenta vadītajās padomēs.
8. Atzīt par spēku zaudējušu Ministru kabineta 2015.gada 16.februāra rīkojumu Nr.78 "Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai" (Latvijas Vēstnesis, 2015, 34.nr.).

Ministru prezidents M.Kučinskis

2016.04.25. 11:26

358

I.Žemaite, 67082972

irina.zemaite@pkc.mk.gov.lv